શાહરૂખ ખાનનું નામ પડે કે મનમાં તેની રોમેન્ટિક હીરોની છબી સામે આવે, પરંતુ આ ફિલ્મમાં તેનો રોલ અન્ય ફિલ્મ કરતાં ખાસો અલગ છે. શાહરૂખ ઘણા લાંબા સમયથી એન્ગ્રી યંગ મેનના અવતારમાં જોવા મળ્યો નથી અને એટલે જ કદાચ લોકો તેની 'રઇસ' ફિલ્મ માટે આટલા ઉત્સુક છે. શાહરૂખ ખાને આ પહેલાં પણ અનેક ફિલ્મોમાં એક્શન કર્યું છે, પરંતુ આ ફિલ્મમાં તેનો અંદાજ કંઇ નોખો જ છે. એમાં વળી શાહરૂખના ઇન્ટેન્સ એંગ્રી લૂકથી લોકો વધુ આકર્ષાયા છે.